****

**โรงพยาบาลมะเร็งลำปางจัดโครงการถ่ายทอดความรู้**

**และตรวจคัดกรองเพื่อค้นหาผู้ป่วยมะเร็งปอดเชิงรุกในประชาชนกลุ่มเสี่ยงจังหวัดลำปาง**

 กรมการแพทย์โดยโรงพยาบาลมะเร็งลำปางจัดโครงการถ่ายทอดความรู้และตรวจคัดกรองเพื่อค้นหาผู้ป่วยมะเร็งปอดเชิงรุกในประชาชนกลุ่มเสี่ยงจังหวัดลำปาง ร่วมกับหน่วยงานราชการในจังหวัดลำปาง เพิ่มการเข้าการบริการให้แก่ประชาชน

 **นายแพทย์ธนินทร์ เวชชาภินันท์ รองอธิบดีกรมการแพทย์** กล่าวว่า โรคมะเร็งถือเป็นปัญหาสาธารณสุขที่สำคัญของหลายประเทศทั่วโลก จากข้อมูลขององค์การอนามัยโลก ปี พ.ศ. 2565 รายงานว่าพบผู้ป่วยมะเร็งรายใหม่ประมาณ 19.9 ล้านคน และในจำนวนนี้มีผู้เสียชีวิตจากโรคมะเร็ง ประมาณ 9.7 ล้านคน
ซึ่งถือเป็นหนึ่งในหกของการเสียชีวิตของประชากรทั่วโลก โรคมะเร็งที่พบบ่อยในเพศชาย ได้แก่ มะเร็งปอด มะเร็งต่อมลูกหมาก มะเร็งลำไส้ใหญ่ มะเร็งกระเพาะอาหาร และมะเร็งตับ ขณะที่มะเร็ง เต้านม มะเร็งลำไส้ใหญ่ มะเร็งปอด มะเร็งปากมดลูก และมะเร็งต่อมไทรอยด์ เป็นมะเร็งที่พบบ่อยในเพศหญิง สำหรับประเทศไทยอุบัติการณ์เกิดโรคมะเร็งปอดพบมากเป็นอันดับ 2 และ 4 ในเพศชายและเพศหญิง โดยพบมากสุดในภาคเหนือ เพศชาย 33.1 ต่อแสนประชากร เพศหญิง 19.9 ต่อแสนประชากร ซึ่งจังหวัดลำปาง เพศชาย 29.2 ต่อแสนประชากร และ เพศหญิง 16.1 ต่อแสนประชากร (ข้อมูลจาก Cancer in Thailand 3 Vol.X) โรงพยาบาลมะเร็งลำปางได้ตระหนักถึงปัญหาดังกล่าวจึงได้จัดทำโครงการ ถ่ายทอดความรู้และตรวจคัดกรองเพื่อค้นหาผู้ป่วยมะเร็งปอดเชิงรุกด้วยรถถ่ายภาพทรวงอกเคลื่อนที่ในชุมชน ตำบลพิชัย อำเภอเมือง จังหวัดลำปาง ประจำปีงบประมาณ 2568 เพื่อเป็นการขับเคลื่อนการพัฒนางาน ทางด้านวิชาการและบริการพัฒนาระบบบริการสุขภาพโรคมะเร็งให้มีคุณภาพ และเพื่อพัฒนาศูนย์ความเป็นเลิศทางการแพทย์ด้านโรคมะเร็ง (COE)

**นายแพทย์รวินท์ อิงศิโรรัตน์ ผู้อำนวยการโรงพยาบาลมะเร็งลำปาง** กล่าวว่า โรงพยาบาลมะเร็งลำปาง ได้จัดทำโครงการถ่ายทอดความรู้และตรวจคัดกรองเพื่อค้นหาผู้ป่วยมะเร็งปอดเชิงรุกด้วยรถถ่ายภาพ
ทรวงอกเคลื่อนที่ในชุมชนตำบลพิชัย อำเภอเมือง จังหวัดลำปาง ประจำปีงบประมาณ 2568 เพื่อเป็นการขับเคลื่อนการพัฒนางานทางด้านวิชาการและบริการพัฒนาระบบบริการสุขภาพโรคมะเร็งให้มีคุณภาพ และเพื่อพัฒนาศูนย์ความเป็นเลิศทางการแพทย์ด้านโรคมะเร็ง (COE) เป้าหมายลดอัตราป่วย ลดระยะเวลารอคอย
โดยส่งเสริมให้ความรู้ความเข้าใจเรื่องโรคมะเร็ง สาเหตุการเกิด การป้องกันและควบคุมโรคมะเร็งปอด ซึ่งจะส่งผลให้เกิดการปรับเปลี่ยนพฤติกรรมด้านสุขภาพที่ถูกต้องเหมาะสมและสามารถนำความรู้ที่ได้ไปเผยแพร่ให้คน
ในครอบครัว ชุมชน และสังคม ได้มีความรู้ พฤติกรรมที่ถูกต้องเหมาะสม และการคัดกรองมะเร็งเป็นการค้นหามะเร็งในระยะเริ่มแรกหากพบสามารถรักษาให้หายขาดได้ ทำให้ประหยัดค่าใช้จ่าย และลดอัตราตาย และเพื่อ
ให้สามารถบรรลุตามยุทธศาสตร์ของกรมการแพทย์และโรงพยาบาลมะเร็งลำปางต่อไป

#กรมการแพทย์ #โรงพยาบาลมะเร็งลำปาง
 #โครงการถ่ายทอดความรู้และตรวจคัดกรองเพื่อค้นหาผู้ป่วยมะเร็งปอดเชิงรุกในจังหวัดลำปาง
 - ขอขอบคุณ - 30 มิถุนายน 2568